BARABUT ANAK (MANAKIP UTUH UJAI-1)
Oleh: Pambakal Jingah Rabit
Sabalum mangisahakan siapa Utuh Ujai, ulun handak mangisahakan awal bamula Utuh Ujai di dunia.
Kisahnya, imbah lawas barambangan lawan bininya, kada kawa ditahan lagi, tapaksa Utuh Hirman ne manalak talu bininya. Nah, mun kaetu sudah rancak ja tajadi dalam parkara sarak manyarak. Tapi, nang talain di masalah saraknya Utuh ne wan bininya, buhannya badua tu barabut handak manggaduh si Ujai. Sampai taumpat-umpat kaluarga kaduanya bakalahian. Mun kaeni jar nang tuha-tuha, baik bawa ka pangidalan agama haja. Artinya siapa nang manang wan nangapa haja nang diputusakan hakim, nintu ampun anak.
Malamnya baistiharah ae si Utuh, “Ya Allah, mun hamba ne pantas manggaduh si Ujai, maka manangakan ulun di pangadilan isuk?”
Isuknya di pangadilan agama, hakim katua manyuruh bakas bini utuh ne bapandir. Sambil kuriak-kuriak, bakas bini utuh ne beucap, “Yang Mulia, ulun nang batianan 9 bulan, ulun juwa nang mahambin salawas 9 bulan tu, imbah tu ulun nang malahirakan, waktu nintu pandarahan ha pulang sakit banar. Imbahnya ulun manyusui, marawat Ujai wan kasabaran ulun. Jadi, biar kayapa, ulun tu pang nang barhak manggaduh Ujai.”
Hakim lalu beucap wan Utuh Hirman, “Apa pembelaan Anda terhadap tuntutan mantan istri Anda?”
Si Utuh badiam satumat, sambil balilihan banyu mata baucap, “Yang mulia, ulun kada kawa manjawab, ulun marista imbah mandangar pandiran bakas bini ulun tadi. Tapi ulun tatap bakaras handak manggaduh Ujai. Cuba pikirakan parumpamaan nang ulun kisahkan ne. Ulun beisi kartu ATM, lalu ulun handak maambil duit. Ulun masukakan kartu tadi ka masin ATM, masinnya BAGUYANG-GUYANG satumat, imbahitu kaluar duitnya. Manurut Yang Mulia, duit tadi ampun ulunkah atawa ampun masin ATMnya kah?”
Sunyi ruangan sidang. Ahirnya Hakim Katua mamutusakan bahwa nang barhak manggaduh si Ujai adalah Utuh Hirman.
Note: Bibinian nang kada satuju kisahne silakan parutis wan FB: Ampeak Hermansyah. Wkakakakak…..
bjn_Latn bjn_Latn bjn_Latn bjn_Latn bjn_Latn bjn_Latn ind_Latn bjn_Latn bjn_Latn bjn_Latn